Կոնգրես (ֆիլմ, 2013)

**«Կոնգրես»** (), 2013 թվականի ֆրանս-իսրայելական գիտաֆանտաստիկ կինոնկար, որը բաղկացած է խաղարկային և անիմացիոն մասերից։ Ֆիլմի պրոդյուսերն ու սցենարի հեղինակը Արի Վոլմանն էր։ Պրեմիերան տեղի է ունեցել 66-րդ Կաննի կինոփառատոնում 2013 թվականի մայիսի 15-ին։ Կինոյի դիստրիբյուտորները Հյուսիսային Ամերիկայում եղել են Drafthouse Films և Films We Like In Toronto ընկերությունները

Ռեժիսորը ֆիլմը կոչել է Ստանիսլավ Լեմի «Ֆուտուրոլոգիական կոնգրես» գեղարվեստական վեպի էկրանավորում։ Վեպից վերցվել է հալուցինոգենների զանգվածային օգտագործման գաղափարը, որը լրացվել է ռեժիսորի՝ դերասանների թվային սկանավորման գաղափարներով։

## Սյուժե
Ֆիլմը բաղկացած է երկու մասից։ Առաջին մասում իրադարձությունները տեղի են ունենում ժամանակակից աշխարհում։ Դերասանուհի Ռոբին Ուայթը պայմանագիր է կնքում Miramount կինոստուդիայի հետ (անունը կազմվել է Miramax և Paramount անունների համադրումից) իր նկարի օգտագործման վերաբերյալ։ Էլեկտրոնային սկանավորումից հետո դերասանուհու կերպարը պահպանվում է այնպես, որ հնարավորություն է ստեղծվում նրա կերպարն օգտագործել ցանկացած ֆիլմում՝ առանց նրա մասնակցության և թույլտվության։

Երկրորդ մասում, որի գործողությունները ծավալվում են ապագայում՝ 20 տարի անց անիմացիոն աշխարհում, դերասանուհին ժամանում է հսկայական հյուրանոց, որտեղ սկսվում է կոնգրեսը։ Հետո, ինչպես Լեմի գրքում, կերպարները գործում են իրականության և հալյուցինացիաների սահմանագծին՝ փորձելով պահպանել իրենց անհատականությունը։ Հերոսուհին փորձում է գտնել Աշերի համախտանիշով (ուղեկցվում է լսողության և տեսողության կորուստով) տառապող որդուն, նախ՝ անիմացիոն, ապա իրական կյանքում և վերջապես վերադառնալով հնարովի աշխարհ։

## Դերերում
* Ռոբին Ռայթ – *Ռոբին Ռայթ*
*Հարվի Քեյթելը – *Ալ*
* Դենի Հյուսթոն – *Ջեֆ Գրին, Miramount ստուդիա *
* Փոլ Ջամատի – Դոկտոր Բարքեր, օտոլարինգոլոգ
* Ջոն Հեմ – Դիլան Թրուլայներ (հնչյունավորում), Ռոբին Ռայթի անիմացիոն ստուդիայի ղեկավար
* Քոդի Սմիթ-Մաքֆի – Աարոն Ռայթ, հերոսուհու որդին
* Սեմի Գեյլ – Սառա Ռայթ, հերոսուհու դուստրը

## Արտադրություն
Ֆիլմի որոշ տարրեր փոխառվել են Ստանիսլավ Լեմի «Ֆուտուրոլոգիական կոնգրես» վեպից։

Ֆիլմը նկարահանվել է Ֆրանսիայում, Գերմանիայում, Լեհաստանում և Բելգիայում։ Անիմացիոն մասն ստեղծել է Bridgit Folman Films Gang  ընկերությունը (Իսրայել), որն աշխատել են 6 ստուդիայի հետ՝ «studio 352» (Լյուքսեմբուրգ), «walking the dog» (Բելգիա), «bitteschoen» (Բեռլին), «studio Rakete» (Համբուրգ), «Studio Orange» (Լեհաստան), «Snipple» (Ֆիլիպիններ)։ Ինչպես «Վալս Բաշիրի հետ» () ֆիլմի դեպքում, Վոլմանն աշխատել է նկարիչ Դևիդ Պոլոնսկու և անիմացիայի ռեժիսոր Յոն Գուդմանի հետ։ Դերասանների մասնակցությամբ նկարահանումները տեղի են ունեցել Միացյալ Նահանգներում և Գերմանիայում 2011 թվականիի փետրվարից մինչև մարտ։ Ֆիլմի վրա աշխատանքներն սկսվել են 2008 թվականին, 2011 թվականին լրացուցիչ ֆինանսավորում է ստացել ֆրանսիական Coficine-Natixis բանկից։ Ֆիլմի նկարահանումներն ավարտվել են 2013 թվականին։

## Քննադատություն
Կինոքննադատները դրական են գնահատել ֆիլմը, և Rotten Tomatoes կայքում այն ստացել է 84% վարկանիշ (44 գրախոսական)։ Դրական է գնահատվել նաև Ռոբին Ռայթի 
աշխատանքը։ Metacritic կայքում ֆիլմը 9 գրախոսականների հիման վրա ստացել է 100-ից 82 վարկանիշ։

## Մրցանակներ
* Եվրոպական կինոակադեմիայի մրցանակ լավագույն անիմացիոն ֆիլմի համար

## Ծանոթագրություններ

## Արտաքին հղումներ
* Ֆիլմի կայքը
* 

Կատեգորիա:2010-ականների անգլերեն ֆիլմեր
Կատեգորիա:2010-ականների գերմանական ֆիլմեր
Կատեգորիա:2010-ականների մուլտֆիլմեր
Կատեգորիա:2013 դրամա ֆիլմեր
Կատեգորիա:2013 մուլտֆիլմեր
Կատեգորիա:2013 ֆիլմեր
Կատեգորիա:ԱՄՆ-ում նկարահանված ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան մուլտֆիլմեր
Կատեգորիա:Անգլերեն անկախ ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Բելգիական դրամա ֆիլմեր
Կատեգորիա:Բելգիական մուլտֆիլմեր
Կատեգորիա:Բելգիական ֆիլմեր
Կատեգորիա:Գերմանական անգլերեն ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական մուլտֆիլմեր
Կատեգորիա:Գերմանական ֆիլմեր
Կատեգորիա:Գերմանիայում նկարահանված ֆիլմեր
Կատեգորիա:Իսրայելական դրամա ֆիլմեր
Կատեգորիա:Իսրայելական ֆիլմեր
Կատեգորիա:Լեհական դրամա ֆիլմեր
Կատեգորիա:Լեհական ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Հակաուտոպիական ֆիլմեր
Կատեգորիա:Ֆիլմեր դերասանների մասին
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆրանսիական ֆիլմեր